A tranzakciós illeték az a költség, amelyet az elvégzett tranzakciók után a bank köteles a költségvetésbe befizetni.
Mértéke:
Átutalásnál 0,003 százalék, maximum 6000 forint. A 20 ezer forint alatti lakossági átutalásoknál nem számítanak fel tranzakciós illetéket. Tehát 20 ezer forint és 2 millió forint közötti átutalási érték esetében folyamatosan növekszik a tranzakciós illeték, 2 millió forintnál nagyobb összeg utalásakor viszont csak a maximumot, 6000 forintot kell fizetned.
Készpénzfelvételnél a tranzakciós illeték mértéke 0,006 százalék, itt nincs maximum érték meghatározva. A tranzakciós illetéket a banknak azok után a bankkártyás készpénzfelvételek után is be kell fizetnie, amelyekre egyébként érvényes a havi kétszeri ingyenes készpénzfelvétel.
A bankkártyás vásárlások illetékét a jogszabály átalánydíjasította. A bankoknak minden kibocsátott bankkártya után évi 800 forintos illetékátalányt kell fizetniük. Az átalány mértéke olyan bankkártyák esetén, amellyel lehetséges az érintéses fizetés, 500 forint/év.
Mentesül az illeték megfizetése alól
a saját bankszámlák közötti átvezetés bankon belül (beleértve például a hitelszámlára történő utalást vagy épp az azonos ügyfél lakossági és vállalati számlája közötti átutalásokat is),
állampapír vásárlási célzattal a Magyar Államkincstárnál lévő számlára utalás,
és a Széchenyi Pihenő Kártyára (SZÉP Kártyára) történő utalás.